**ОДЛУКА О КОМУНАЛНОМ РЕДУ**

(„Службени лист Града Ниша“, број 57/2014 и 98/2015)

-преглед чланова који се мењају и допуњују -

Члан 6.

О уредном стању спољних делова зграде дужан је да се стара власник зграде, односно корисник зграде.

О уредном стању заједничких спољних делова зграде за колективно становање и пословно-стамбене зграде, дужни су да се старају власници станова и других посебних делова зграде, односно закупци станова у јавној својини.

О уредном стању спољних делова зграде који је у саставу одређеног стана, односно другог посебног дела зграде (тераса, лођа, прозор и сл.), дужан је да се стара власник тог стана, односно закупац стана у јавној својини, односно власник тог посебног дела зграде.

О уредном стању заједничких спољних делова пословне зграде са више посебних делова, дужни су да се старају власници посебних делова зграде, односно корисници посебних делова зграде у јавној својини.

О уредном стању спољних делова пословне зграде који је у саставу одређеног посебног дела зграде, дужан је да се стара власник тог посебног дела зграде, односно корисник тог посебног дела у јавној својини.

Члан 23.

У циљу заштите површина јавне намене и површина у јавном коришћењу забрањено је:

1. кретање, заустављање или паркирање возила на јавној зеленој површини, зеленој површини око објекта јавне намене и зеленој површини у јавном коришћењу,

2. ометање коришћења улице или другог општинског пута заустављањем или остављањем возила нарочито на:

- делу тротоара који није обележен за паркирање, односно на паркиралишту изван границе обележених паркинг места; у пешачкој зони; тргу и пјацети; зони успореног саобраћаја, осим на обележеним местима за паркирање; пешачком прелазу; бициклистичкој стази; месту на коме би се онемогућио или отежао приступ другом возилу ради паркирања или излазак возила са паркиралишта; колском улазу, односно излазу из зграде или дворишта, колском пролазу између стамбених зграда, противпожарном путу и слично,

- стајалишту јавног превоза или на другом делу пута на начин којим се омета коришћење стајалишта; саобраћајној траци намењеној искључиво за кретање возила јавног превоза путника; такси стајалишту; делу јавне саобраћајне површине резервисане за постављање судова за одлагање смећа и слично,

3. заустављање или остављање возила којим се омета коришћење пешачке комуникације, прилаз објектима, интерне саобраћанице и слично,

4. остављање нерегистрованих, хаварисаних или одбачених возила, прикључних возила, прикључне опреме, агрегата, као и чамаца и пољопривредних машина, камп опреме, камп кућице и камп возила на површини јавне намене и на површини у јавном коришћењу;

5. узурпирати некатегорисане (атарске) путеве.

Члан 38.

На површинама јавне намене и површинама у јавном коришћењу могу се под условима и на начин утврђен овом одлуком поставити:

1. наменски монтажни објекти,

2. монтажно-демонтажни објекти за потребе одржавања културних, пословних, спортских, рекреативних, забавних, хуманитарних, политичких и других манифестација,

3. жардињере и друге посуде за биљне засаде,

4. клупе и слични објекти намењени седењу,

5. опрема за игру и рекреацију,

6. поштански сандучићи и телефонске говорнице,

7. стубови, ограде и друге врсте запрека,

8. корпе за отпатке и ђубријере,

9. јавни часовници,

10. јавне чесме и фонтане,

11. јавни тоалети,

12. расхладни уређаји за продају индустријски запакованог сладоледа и напитака у оригиналном паковању,

13. апарати, аутомати и банкомати,

14. дечији аутомобили, мотори и слично,

15. изложбени пултови,

16 опрема за уметничке активности.

На површинама јавне намене и површинама у јавном коришћењу могу се поставити и други покретни објекти, уређаји, предмети и сл. поред наведених у претходном ставу ако се обезбеди:

- минимална ширина тротоара од 1,6 м, односно од 2,4 м, на местима где је повећана фреквенција пешака,

- минимална удаљеност од ивице коловоза или паркиралишта од 0,65 м, а 0,50 м од ивице бициклистичке стазе, и под условом да њихово постављање није регулисано посебним одлукама града којима се уређује обављање комуналне делатности, односно другим прописима града (споменици и спомен-обележја, стајалишта градског превоза, саобраћајни знаци и други путокази, огласни панои и друга средства за оглашавање, мањи монтажни објекти привременог карактера и слично).

Одобрење за заузећа која нису прописана ставом 1 овог члана издаје управа градске општине по претходно прибављеној сагласности управе надлежне за комуналне делатности, енергетику и саобраћај и управе надлежне за послове планирања и изградње.

Члан 42.

Наменски монтажни објекат поставља се на основу одобрења које, на захтев лица за чије потребе се објекат поставља, издаје управа надлежне градске општине.

Одобрење за постављање објекта из става 1. овог члана издаје се на време од једне године.

Одобрење за постављање објекта из става 1. овог члана издаје се по претходно прибављеној сагласности:

- управе надлежне за послове саобраћаја, када се објекат поставља на делу јавне саобраћајне површине, односно субјеката који управља другом површином на којој се објекат поставља и

- управе надлежне за послове планирања и изградње, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту;

- и других предузећа која на тој површини јавне намене и површини у јавном коришћењу постављају и одржавају подземне инсталације.

Уз захтев за издавање одобрења за постављање објеката из става 1. овог члана подноси се фотографски приказ и скица места постављања са уцртаним објектом у размери 1:100, приказ објекта са техничким описом и фотографским или графичким приказом.

Одобрење из става 1. овог члана издаје се у форми решења и садржи нарочито: место постављања, површину која се заузима, изглед објекта и време на које се одобрава постављање, рок за уклањање по истеку важења одобрења и обавезу довођења површине у уредно стање након уклањања.

Члан 44.

Монтажно-демонтажни објекти за потребе одржавања културних, пословних, спортских, рекреативних, забавних, хуманитарних, политичких и других манифестација (трибине, позорнице, промо пултови, шатори, кампови, забавни паркови, циркуси и слично), постављају се на делу површине јавне намене и површине у јавном коришћењу на основу одобрења које на захтев организатора манифестације издаје управа надлежне градске општине.

Одобрење за постављање објекта из става 1. овог члана издаје се за време трајања манифестације.

Одобрење за постављање објекта из става 1. овог члана издаје се по претходно прибављеној сагласности:

- управе надлежне за послове саобраћаја, када се објекат поставља на делу јавне саобраћајне површине (тротоар, трг и др.);

- управе надлежне за послове планирања и изградње, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту;

- јавног комуналног предузећа, односно другог привредног друштва или предузетника коме је поверена комунална делатност одржавање јавних зелених површина, када се објекат поставља на јавној зеленој површини;

- и других предузећа која на тој површини јавне намене и површини у јавном коришћењу постављају и одржавају подземне инсталације, у случају када се објекат поставља на период дужи од 10 дана.

Уз захтев за издавање одобрења за постављање објеката из става 1. овог члана подноси се фотографски приказ и скица места постављања са уцртаним објектом у размери 1:100 и техничка документација објекта у складу са законом.

Одобрење из става 1. овог члана издаје се у форми решења и садржи нарочито: место постављања, површину која се заузима, изглед објеката и време на које се одобрава постављање, рок за уклањање по истеку важења одобрења и рок и обавезу довођења површине у уредно стање након уклањања.

Организатор манифестације дужан је да постављене објекте из става 1. овог члана држи у уредном и исправном стању, а место одржавања манифестације по завршетку манифестације доведе у првобитно стање без одлагања, а најкасније у року утврђеном решењем.

Члан 46.

Жардињере из члана 45. ове одлуке поставља и одржава јавно комунално предузеће које је основао град за обављање послова одржавања јавних зелених површина.

Субјект из става 1. овог члана поставља жардињере на јавним саобраћајним површинама по претходно прибављеној сагласности управе надлежне за послове саобраћаја и управе надлежне за послове планирања и изградње, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту и других предузећа која на тој површини јавне намене и површини у јавном коришћењу постављају и одржавају подземне инсталације.

Ако се жардињера поставља на стуб јавне расвете, субјект из става 1.овог члана прибавља и претходну сагласност субјекта који одржава стуб јавне расвете.

Уз захтев за издавање сагласности за постављање жардињере подноси се фотографски приказ и скица места постављања са уцртаном жардињером у размери 1:100, приказ жардињере са техничким описом и фотографским или графичким приказом.

Изузетно од става 1. овог члана, жардињере могу постављати, испред пословних просторија које се налазе уз површину јавне намене или површину у јавном коришћењу, власници, односно лица која обављају делатност у тим просторијама.

Жардињера из става 5. овог члана поставља се на основу одобрења које у форми решења издаје надлежна управа градске општине по претходно прибављеној сагласности субјеката из става 2. овог члана.

Уз захтев за издавање одобрења за постављање жардињере из става 5. овог члана подноси се фотографски приказ и скица места постављања са уцртаном жардињером у размери 1:100, приказ жардињере са техничким описом и фотографским или графичким приказом, као и сагласност власника, односно корисника зграде, односно посебних делова зграде ако се жардињера поставља на делу површине у јавном коришћењу која припада пословној односно стамбено пословној згради.

Жардињере на површини у јавном коришћењу која је унутар отвореног тржног центра може поставити власник тржног центра, односно власник пословног простора у том центру уз сагласност свих осталих власника пословног простора у том центру.

Лица из става 5. и 8. овог члана су дужна да жардињере испред пословног простора држе у уредном стању.

**Клупе и слични објекти намењени седењу**

Члан 47.

На делу саобраћајне површине који се не користи за саобраћај моторних возила, на тргу, као и на површинама у јавном коришћењу, могу се постављати клупе и слични објекти намењени седењу (у даљем тексту: клупа), тако да се њиховим постављањем не омета кретање пешака, прилаз згради, противпожарни пут и слично.

Клупе поставља и одржава ЈКП ''Паркинг-сервис'' - Ниш.

Субјект из става 2. овог члана поставља клупе на јавним саобраћајним површинама по претходно прибављеној сагласности управе надлежне за послове саобраћаја и управе надлежне за послове планирања и изградње, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту.

Уз захтев за издавање сагласности за постављање клупе подноси се фотографски приказ и скица места постављања са уцртаном клупом у размери 1:100, приказ клупе са техничким описом и фотографским или графичким приказом.

Изузетно од става 2. овог члана, клупу на површини у јавном коришћењу може поставити заинтересовано правно или физичко лице.

Клупа из става 5. овог члана поставља се на основу одобрења које у форми решења издаје управа надлежне градске општине по претходно прибављеној сагласности субјеката из става 3.овог члана.

Уз захтев за издавање одобрења за постављање клупе из става 5. овог члана подноси се фотографски приказ и скица места постављања са уцртаном клупом у размери 1:100, приказ клупе са техничким описом и фотографским или графичким приказом, као и сагласност власника, односно корисника зграде, односно посебних делова зграде ако се клупа поставља на делу површине у јавном коришћењу која припада пословној односно стамбено-пословној згради.

Клупе на површини у јавном коришћењу која је унутар отвореног тржног центра може поставити власник тржног центра, односно власник пословног простора у том центру уз сагласност свих осталих власника пословног простора у том центру.

Лица из става 5. и 8. овог члана су дужна да клупе постављене на површини у јавном коришћењу држе у уредном стању.

**Опрема за игру и рекреацију**

Члан 48.

На површини јавне намене и површини у јавном коришћењу може се поставити опрема за игру деце (љуљашка, тобоган, пењалица, вртешка и слична опрема за игру деце), као и опрема за рекреацију грађана (фитнес опрема, опрема за скејт, опрема за шах и слично), која је намењена за бесплатно коришћење већег броја грађана.

Опрема из става 1. овог члана поставља се на основу одобрења које, на захтев заинтересованог лица, издаје управа надлежна за послове планирања и изградње.

Уз захтев за издавање одобрења за постављање опреме из става 1. овог члана доставља се фотографски приказ и скица места постављања са уцртаном опремом у размери 1:100 оверена од стране лица које поседује одговарајућу лиценцу, приказ опреме са техничким описом и фотографским или графичким приказом, као и сагласност за постављање коју издаје субјект који одржава површину на коју се поставља опрема.

Одобрење из става 2. овог члана издаје се у форми решења и садржи нарочито: место постављања, површину која се заузима, број и врсту опреме, као и рок у коме је корисник одобрења дужан да постављену опрему преда на одржавање субјекту који одржава површину на коју се поставља.

Опрему из става 1. овог члана на површини у јавном коришћењу која је унутар отвореног тржног центра може поставити власник тржног центра, односно власник пословног простора у том центру уз сагласност свих осталих власника пословног простора у том центру.

О уредном и исправном стању опреме из става 5. овог члана дужно је да се стара лице које је опрему поставило.

Опрема из става 1. овог члана мора бити атестирана и постављена у складу са техничком документацијом произвођача.

**Поштански сандучићи и телефонске говорнице**

Члан 49.

Поштански сандучићи и телефонске говорнице могу се постављати на површинама јавне намене, површинама у јавном коришћењу и на фасадама зграда.

Објекте из става 1. овог члана поставља правно лице које обавља послове поштанског, односно телефонског саобраћаја, на основу одобрења које издаје управа надлежна за послове планирања и изградње.

Одобрење за постављање објекта из става 1. овог члана издаје се по претходно прибављеној сагласности:

- управе надлежне за послове саобраћаја, када се објекат поставља на делу јавне саобраћајне површине, односно када својим делом захвата ову површину, односно субјеката који управља другом површином на којој се објекат поставља и

- надлежног завода за заштиту културних добара када се објекат поставља испред или на фасади зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту.

Уз захтев за издавање одобрења за постављање објеката из става 1. овог члана подноси се фотографски приказ и скица места постављања са уцртаним објектом у размери 1:100 оверена од стране лица које поседује одговарајућу лиценцу у зависности од намене површине на коју се објекат поставља, приказ објекта са техничким описом и фотографским или графичким приказом, као и сагласност субјекта који управља површином у јавном коришћењу, односно власника, односно корисника зграде, односно посебних делова зграде ако се објекат поставља на фасади зграде.

Одобрење из става 1. овог члана издаје се у форми решења којим се одређује место постављања и површина која се заузима.

О уредном и исправном стању објекта из става 1. овог члана дужно је да се стара лице коме је одобрено постављање тог објекта.

**Стубови, ограде и друге врсте запрека**

Члан 50.

На делу јавне саобраћајне површине могу се поставити стубови, ограде и друге врсте запрека, ради запречавања или усмеравања саoбраћаја.

Постављање запрека из става 1. овог члана као и позицију, величину, тип, облик и друге ближе карактеристике објекта обезбеђује управа надлежна за послове саобраћаја, преко надлежног јавног предузећа.

Запреке из става 1. овог члана могу се поставити на делу јавне зелене површине ради заштите те површине од оштећивања или уништавања.

Постављање запрека из става 3. овог члана обезбеђује ЈКП ''Паркинг-сервис'' - Ниш.

Запреке из става 1. и 3. овог члана не могу се постављати на другим површинама јавне намене и на површинама у јавном коришћењу, осим ако се у оквиру грађевинске парцеле постављају у складу са законом којим се уређује изградња објеката.

О уредном стању запрека из става 1, 3. и 5. овог члана стара се субјект који је запреку поставио.

Члан 52.

Корпе за отпатке и ђубријере на површинама јавне намене поставља и одржава ЈКП ''Паркинг-сервис'' – Ниш.

Објекти из става 1. овог члана на јавним саобраћајним површинама постављају се по претходно прибављеној сагласности управе надлежне за послове саобраћаја и управе надлежне за послове планирања и изградње односно надлежног завода за заштиту културних добара када се објекти постављају у просторним културно-историјским целинама или целинама које уживају претходну заштиту.

Корпе за отпатке на површини из става 2. овог члана могу се поставити на стубовима јавне расвете, оградама и сл, уз претходну сагласност лица које одржава наведене објекте.

Корпе за отпатке и ђубријере на јавним зеленим површинама постављају се по претходно прибављеној сагласности управе надлежне за послове планирања и изградње, односно надлежног завода за заштиту културних добара када се објекти постављају у просторним културно-историјским целинама или целинама које уживају претходну заштиту.

Уз захтев за издавање сагласности из става 2. и 4. овог члана подноси се фотографски приказ и скица места постављања са уцртаним објектом у размери 1:100, приказ објекта са техничким описом и фотографским или графичким приказом.

**Јавни часовници**

Члан 53.

Јавни часовник је часовник који се налази на јавној саобраћајној површини (трг, тротоар, пешачка зона и сл.) или на јавној зеленој површини (парк, зелена површина на скверу и сл.), а који одржава јавно комунално предузеће, односно привредно друштво или предузетник коме је град поверио те објекте на одржавање.

Јавни часовник може се поставити на изграђену и уређену јавну површину из става 1. овог члана као елемент урбаног опремања те површине.

Постављање јавних часовника обезбеђује град, преко јавног комуналног предузећа, односно привредног друштва, односно предузетника коме те објекте повери на одржавање.

Субјект из става 3. овог члана поставља јавни часовник по претходно прибављеној сагласности:

- управе надлежне за послове саобраћаја, када се објекат поставља на јавној саобраћајној површини;

- управе надлежне за послове планирања и изградње, односно надлежног завода за заштиту културних добара када се објекат поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту;

- субјекта који управља јавном зеленом површином на коју се објекат поставља;

- и других предузећа која на тој површини јавне намене и површини у јавном коришћењу постављају и одржавају подземне инсталације.

Уз захтев за издавање сагласности из став 4. овог члана подноси се фотографски приказ и скица места постављања са уцртаним објектом у размери 1:100, приказ објекта са техничким описом и фотографским или графичким приказом.

Јавни часовник мора бити у уредном и исправном стању и показивати тачно време.

Члан 54.

Физичко и правно лице може поставити часовник на згради коју користи.

Часовник из става 1. овог члана не сматра се јавним часовником у смислу одредаба ове одлуке.

Часовник из става 1. овог члана поставља се на основу одобрења управе надлежне за комуналне послове, а на захтев заинтересованог лица.

Одобрење из става 3. овог члана издаје се по претходно прибављеној сагласности:

- управе надлежне за послове саобраћаја, када се часовник поставља изнад јавне саобраћајне површине,

- управе надлежне за послове планирања и изградње, односно надлежног завода за заштиту културних добара када се часовник поставља на згради која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту.

Уз захтев за издавање одобрења из става 3. овог члана, доставља се фотографски приказ и скица места постављања са уцртаним часовником, приказ часовника са техничким описом и фотографским или графичким приказом, као и сагласност власника, односно корисника зграде, односно посебних делова зграде на коју се часовник поставља.

Часовник из става 1.овог члана, који садржи огласну поруку, поставља се под условима и на начин предвиђен прописом којим се уређује оглашавање на територији града. Огласном поруком не сматра се назив произвођача часовника који је саставни део часовника.

Часовник из става. 1. овог члана мора бити у уредном и исправном стању и показивати тачно време, о чему се стара лице коме је одобрено постављање.

**Јавне чесме и фонтане**

Члан 55.

Јавне чесме и фонтане су чесме и фонтане које су изграђене на површини јавне намене или површини у јавном коришћењу.

Одржавање јавних чесми обезбеђује надлежна градска општина преко надлежног јавно комуналног предузећа у случају да су прикључене на градски водоводни систем, док се одржавање јавних чесми са сопственом каптажом или прикључених на сеоски водовод обезбеђује у складу са законом.

Одржавање фонтана обезбеђује град у складу са законом и прописима града.

Јавна чесма је и чесма постављена на уређеном и изграђеном делу површине јавне намене или површине у јавном коришћењу (парк, трг, зелена и рекреациона површина, односно друга површина на којој се грађани окупљају и задржавају), а коју одржава субјект из става 2. овог члана.

Јавне чесме се постављају по претходно прибављеној сагласности:

- управе надлежне за послове саобраћаја, када се јавна чесма поставља на јавној саобраћајној површини;

- управе надлежне за послове планирања и изградње, односно надлежног завода за заштиту културних добара када се јавна чесма поставља испред зграде која је утврђена за културно добро, односно која ужива претходну заштиту или се налази у просторној културно-историјској целини, односно целини која ужива претходну заштиту;

- субјекта који управља јавном зеленом површином на коју се објекат поставља;

- и других предузећа која на тој површини јавне намене и површини у јавном коришћењу постављају и одржавају подземне инсталације.

Уз захтев за издавање сагласности из става 5. овог члана подноси се фотографски приказ и скица места постављања са уцртаним објектом у размери 1:100, приказ објекта са техничким описом и фотографским или графичким приказом.

Јавне чесме и фонтане морају бити у уредном и исправном стању.

**Јавни тоалети**

Члан 56.

Јавни тоалет је комунални објекат који мора да испуњава техничко-санитарне и хигијенске услове утврђене посебним прописима.

Јавни тоалет монтажног типа у финалном облику може се поставити на површину јавне намене и то на: трговима, парковима, зеленим и рекреационим површинама, односно на другим местима на којима се грађани окупљају и задржавају.

Јавни тоалет из става 1. овог члана по правилу се прикључује на јавни водовод и канализацију.

Јавни тоалет из става 1. овог члана мора бити прикључен на електромрежу и осветљен, а може бити и аутоматизован.

Постављање јавних тоалета обезбеђује инвеститор по претходно прибављеној сагласности:

- управе надлежне за послове саобраћаја, када се јавни тоалет поставља на јавној саобраћајној површини;

- управе надлежне за послове планирања и изградње, односно надлежног завода за заштиту културних добара када се јавни тоалет поставља у просторној културно-историјској целини, односно целини која ужива претходну заштиту;

- субјекта који управља јавном зеленом површином на коју се објекат поставља;

- и других предузећа која на тој површини јавне намене и површини у јавном коришћењу постављају и одржавају подземне инсталације.

Уз захтев за издавање сагласности из става 5. овог члана подноси се фотографски приказ и скица места постављања са уцртаним објектом у размери 1:100, приказ објекта са техничким описом и фотографским или графичким приказом и техничка документација за постављање и прикључење објекта на електричну, водоводну и канализациону мрежу оверена од стране лица које поседује одговарајућу лиценцу.

Јавни тоалети морају бити у уредном и исправном стању о чему се стара Град преко надлежног јавног предузећа.

Члан 59.

Расхладни уређаји на површинама јавне намене и на површинама у јавном коришћењу у BID, централној и екстра зони постављају се у складу са овом одлуком и Планом постављања расхладних уређаја.

План постављања расхладних уређаја за BID, централну и екстра зону доноси управа надлежна за послове планирања и објављује се у ''Службеном листу града Ниша''.

Стручне послове израде плана обавља Јавно предузеће Завод за урбанизам Ниш.

Одобрење за постављање расхладних уређаја издаје управа надлежне градске општине по спроведеном поступку јавног огласа у складу са прописом градске општине.

Члан 78.

Раскопавање површине јавне намене или површине у јавном коришћењу дозвољено је обављати по прибављеном одобрењу управе надлежна за комуналне делатности, осим када је инвеститор Град Ниш, односно предузећа чији је оснивач Град Ниш, а која радове изводе за потребе Града.

Одобрењем за раскопавање површине јавне намене и површине у јавном коришћењу одређује се почетак и завршетак радова, мере које се морају предузети ради безбедности људи, имовине и саобраћаја и начин и време довођења раскопаних површина јавне намене и површина у јавном коришћењу у исправно стање.

Управа ће о издатом одобрењу за раскопавање површине јавне намене или површине у јавном коришћењу, обавестити комуналну инспекцију управе надлежне градске општине.

За раскопавање површине јавне намене и површине у јавном коришћењу плаћа се накнада за рад органа управе у складу са посебном одлуком.

Члан 80.

Ради отклањања последица насталих дејством више силе, или квара, чијим хитним неотклањањем може бити угрожено јавно добро, здравље или имовина људи, може се вршити раскопавање површине јавне намене или површине у јавном коришћењу и без претходно прибављеног одобрења.

Инвеститор односно извођач радова је у овим случајевима дужан да без одлагања о томе обавести комуналну инспекцију управе надлежне градске општине и комуналну полицију и да најкасније у року од 3 дана од дана настанка више силе, односно сазнања за квар, управи надлежној за послове комуналних делатности поднесе захтев за издавање одобрења за раскопавање површине јавне намене или површине у јавном коришћењу, са назнаком оправданости започетог раскопавања, роком завршетка радова и трасом.

Изузетно када радове из става 1 овог члана изводе предузећа чији је оснивач Град, иста су дужна да о настанку више силе или квара без одлагања обавесте комуналну инспекцију управе надлежне градске општине, комуналну полицију, остала ЈП и ЈКП која одржавају комуналну инфраструктуру од општег интереса, надлежну управу као и да након отклањања последица више силе или квара раскопану површину врате у првобитно стање.

Члан 81.

Подносилац захтева за издавање одобрења за раскопавање површине јавне намене или површине у јавном коришћењу дужан је да у захтеву наведе место и време трајања радова и поднесе:

- доказ о обезбеђењу средства за довођење површине јавне намене и површине у јавном коришћењу у исправно стање;

- сагласност предузећа на чију се инсталацију врши прикључак као и других предузећа која на тој површини јавне намене и површини у јавном коришћењу постављају и одржавају подземне или надземне објекте, инсталације и прикључке;

- сагласност управе надлежне за послове саобраћаја на пројекат техничког регулисања саобраћаја, кад је у питању раскопавање саобраћајних површина;

- сагласност ЈП Дирекције за изградњу града.

Код изградње и реконструкције инсталација потребно је поред доказа из става 1 овог члана приложити и грађевинску дозволу, односно решење којим се одобрава извођење радова.

Члан 87.

Власници, односно корисници угоститељских објеката и објеката у којима се приређују забавне игре и игре на срећу морају организовати рад у њима тако да не ремете јавни ред и мир.

Члан 92.

Надзор над спровођењем ове одлуке врши управа надлежна за комуналне делатности.

Инспекцијски надзор над применом ове одлуке врши комунална инспекција градске општине, у складу са надлежностима утврђеним посебним прописима града.

Комунално-полицијске и друге послове на одржавању комуналног реда уређеног овом одлуком и контролу примене одлуке у складу са Законом о комуналној полицији и другим прописима, врши комунална полиција.

Члан 95.

У вршењу комунално-полицијских послова, комунални полицајац присуством на месту одржавања реда:

- спречава нарушавање комуналног реда прописаног овом одлуком, а нарочито: прљање и оштећивање фасада и других спољних делова зграде; исписивање порука, обавештења, цртежа на спољним деловима зграде; излагање робе изван излога или пословног простора; излагање веша, постељине, тепиха и других предмета на спољним деловима зграде; лепљење плаката; уништавање и оштећивање ограде, зеленила и других елемената уређења површина око зграде; продају робе, односно обављање делатности изван пословног простора; прљање, оштећивање или премештање објеката и уређаја на површинама јавне намене и површинама у јавном коришћењу; остављање грађевинског и другог отпада на површинама јавне намене; ометање коришћења и оштећивање површина јавне намене и у јавном коришћењу паркирањем, остављањем и заустављањем возила на тим површинама; оштећивање и уклањање затварача са отвора на површинама јавне намене и у јавном коришћењу; постављање запрека за возила супротно одредбама ове одлуке; вршење других радњи којима се нарушава уредност и чистоћа града;

- контролише извршавање прописаних обавеза у погледу: уредности и чистоће зграда, простора око зграда, ограда, дворишта, врта, као и објеката и уређаја постављених на површини јавне намене или у јавном коришћењу; уредности и чистоће излога и витрина за излагање робе, тенди, застава и других предмета и уређаја на спољним деловима зграда; уклањања снега и леда; других обавеза којима се успоставља и одржава комунални ред у граду;

- успоставља нарушени комунални ред применом својих овлашћења утврђених законом.

Када комунални полицајац установи повреду комуналног реда прописаног овом одлуком, поред овлашћења која су утврђена законом, овлашћен је да:

- издаје прекршајни налог у складу са одредбама ове одлуке,

- подноси захтев за покретање прекршајног поступка за прекршаје утврђене овом одлуком,

- подноси пријаву надлежном органу за учињено кривично дело и

- обавести други надлежни орган да предузме мере из своје надлежности.

VII. КАЗНЕНЕ ОДРЕДБЕ

Члан 96.

Новчаном казном у износу од 50.000 до 500.000 динара казниће се за прекршај правно лице, ако:

1. спољни део зграде не држи у уредном стању (члан 5);

2. не обезбеди стручно и квалитетно извођење радована уређењу спољних делова зграде или избором врсте материјала или боја наруши целокупан изглед зграде и околине (члан 7 став 1);

3. не прибави услове и сагласност надлежног завода за заштиту споменика културе ( члан 7 став 2);

4. пасаж, односно простор испред улаза у зграду не осветли за све време трајања јавне расвете (члан 8);

5. поступа супротно забрани из члана 9 став 2 и 3 ове одлуке;

6. излог пословног простора или витрину у згради или подземном пешачком пролазу која служи у сврху излагања робе не држи у уредном и чистом стању или их не аранжира (члан 10 став 1 и члан 26 став 5);

7. излог или витрину, односно пословни простор коме излог, односно витрина припада, не држи у уредном и чистом стању у време кад се у пословном простору не обавља делатност ( члан 10 став 3 и члан 26 став 5);

8. излог или витрину у приземљу зграде са уличне стране не осветљава за све време трајања јавне расвете (члан 10 став 4);

9. у излогу држи амбалажу или складишти робу или на улазним вратима, прозорима и оквирима излога пословног простора излаже робу (члан10 став 5 и 6);

10. гаји биљне засаде и поставља посуде на начин којим се оштећује зграда, или њени посебни делови, или угрожава безбедност грађана (члан 12 став 2).

11. на зградама са уличне стране истиче заставе које су прљаве, или оштећене ( члан 13 став2);

12.перду ослања на површину јавне намене или површину у јавном коришћењу (члан 14 став 2);

13.поступа супротно одредби члана 14 став 4 ове одлуке;

14.уређаје из члана 15 став 1 ове одлуке поставља на начин којим се доводи до оштећивања зграде или угрожава безбедност грађана и околине (члан 15 став 2);

15.клима уређај постави тако да се кондензат из тог уређаја излива на спољне делове зграде, суседне зграде, односно директно излива на површину јавне намене, или површину у јавном коришћењу (члан 15 став 3);

16.уређаје из члана 15 став 1 ове одлуке постави без услова и сагласности надлежног завода за заштиту културних добара ( члан 15 став 4);

17.спољни део помоћног и економских објеката не држи у уредном стању (члан 16 став 1);

18.поступа супротно забрани из члана 16 став 3 ове одлуке;

19.површину око зграде или ограду не држи у уредном стању или за радове на огради или на површини око зграде не прибави услове, сагласност надлежног завода за заштиту културних добара (члан 17 став 1 и 5);

20.ограду, зеленило или друге елементе уређења површина око зграде држи тако да оштећују зграду или инсталације или онемогућавају коришћење зграде, тих површина или површина са којима се граниче (члан 17 став 6);

21. поступа супротно забрани из члана 18 ове одлуке;

22. површине из члана 20 став 4 не држи у уредном стању (члан 20 став 4 и 5)

23. површину у јавном коришћењу не држи у уредном стању (члан 21 став 1);

24. поступа супротно забранама из члана 22 став 1, 2 и 3 ове одлуке;

25. без одобрења надлежног органа или супротно издатом одобрењу објектом, уређајем и другим предметом заузима површину јавне намене и површину у јавном коришћењу (члан 22 став 4)

26. поступа супротно забранама из члана 23 став 1 тачка 1 и 4 ове одлуке;

27. поступа супротно забрани из члана 23 став 1 тачка 5 ове одлуке;

28. отворе из члана 24 ове одлуке не покрије поклопцима, решеткама или другим затварачима (члан 24 став 1);

29. отворе из члана 24 ове одлуке не покрије затварачима израђеним од материјала који онемогућавају клизавост (члан 25 став 1);

30. на отворима из члана 24 ове одлуке не замени оштећене или клизаве затвараче (члан 25 став 2);

31. поступа супротно одредби члана 25 став 3 ове одлуке;

32. поступа супротно забранама из члана 25 став 6 ове одлуке;

33. поступа супротно одредби члана 26 став 1 ове одлуке;

34. не омогући приступ заједничким инсталацијама и уређајима субјекту који управља подземним пешачким пролазом ради прегледа, поправке или одржавања тих инсталација (члан 26 став 6);

35. просторе и објекте, односно уређаје или опрему из члана 27 ове одлуке, не држи у исправном или уредном стању (члан 27 став 1);

36. на просторима и објектима из члана 27 став 1 ове одлуке на видном месту не истакне хигијенска или техничка упутства или правила о реду (члан 27 став 2);

37. не огради пословни простор отвореног типа, тако да се онемогући увид у унутрашњост тог објекта, или ограду не држи у уредном стању ( члан 28 став 1 и 2);

38. ограде градилишта или градилишне скеле (укључујући и заштитне прекриваче), не држи у уредном стању (члан 29);

39. поступа супротно одредбама члана 30 ове одлуке;

40. поступа супротно одредбама члана 33, 34 и 35 oве одлуке;

41. поступа супротно одредбама члана 37 ове одлуке;

42. са објектима или уређајима из члана 38 ове одлуке поступа супротно одредбама члана 40 и члана 61;

43. поступа супротно одредби члана 44 став 6 ове одлуке;

44. постављеним жардињерама и клупама омета кретање пешака, прилаз згради, противпожарни пут и слично (члан 45 став 2 и члан 47 став 1);

45. жардињере и клупе не држи у уредном стању (члан 46 став 9 и члан 47 став 9);

46. поступа супротно одредби члана 48 став 7 ове одлуке;

47. заузима површину јавне намене или површину у јавном коришћењу запреком за возила постављеном супротно одредби члана 50 став 5 ове одлуке;

48. часовник не одржава у уредном или исправном стању или часовник не показује тачно време ( члан 54 став 7);

49. не поступа у складу са чланом 57 ове одлуке;

50. поступа супротно забранама из члана 70 став 1 и 2 одлуке;

51. не одржава у чистом стању површину јавне намене и површину у јавном коришћењу након депоновања грађевинског материјала и постављања грађевинске скеле (члан 71 став 2);

52. не одржава у чистом стању површину јавне намене и површину у јавном коришћењу након истовара или утовара огрева (члан 74 став 2).

За прекршај из става 1 овог члана, казниће се и одговорно лице у правном лицу новчаном казном од 5.000 до 30.000 динара.

За прекршај из става 1 овог члана, казниће се и предузетник новчаном казном од 10.000 до 100.000 динара.

За прекршај из става 1 тачка 1-8, 10-25, 27- 36, 38-40, 42-44, 46-52 казниће се физичко лице новчаном казном од 5.000 до 30.000 динара.

За прекршаје из става 1 тачка 26 овог члана казниће се власник односно корисник возила новчаном казном од 5.000 до 30.000 динара.

Члан 97.

Новчаном казном у износу од 50.000 до 500.000 динара казниће се за прекршај јавно комунално предузеће, односно привредно друштво или друго правно лице, ако:

1. поступа супротно одредби члана 26 став 1 и 2 ове одлуке;

2. поступа супротно одредбама члана 33 и 34 ове одлуке;

3. не води евиденцију из члана 39 ове одлуке

4. жардињере и клупе не поставља, или не одржава ускладу са чланом 45, 46 и 47 ове одлуке;

5. опрему за игру и рекреацију не поставља, или не одржава у складу са чланом 48 ове одлуке;

6. корпе за отпатке и ђубријере не поставља, или не одржава у складу са чланом 52 ове одлуке;

7. јавни часовник не постави, или не одржава у складу са чланом 53 ове одлуке;

8. јавне чесме не поставља, односно јавне чесме и фонтане не одржава у складу са чланом 55 ове одлуке;

9. јавне и покретне тоалете не поставља, или не одржава у складу са чланом 56 ове одлуке;

10. поступа супротно забранама из члана 70 став 1 и 2 ове одлуке.

За прекршај из става 1 овог члана, казниће се и одговорно лице у јавном комуналном предузећу, односно привредном друштву или правном лицу новчаном казном од 5.000 до 30.000 динара. За прекршај из става 1 овог члана, казниће се и предузетник новчаном казном од 10.000 до 100.000 динара.

Члан 98.

Казниће се за прекршај правно лице ако без одобрења надлежног органа изврши раскопавање површине јавне намене или површине у јавном коришћењу, новчаном казном од 50.000 до 500.000 динара.

За прекршај из става 1 овог члана казниће се одговорно лице у правном лицу, новчаном казном од 5.000 до 30.000 динара.

За прекршај из става 1 овог члана казниће се предузетник, новчаном казном од 10.000 до 100.000 динара.

За прекршај из става 1 овог члана казниће се физичко лице, новчаном казном од 5.000 до 30.000 динара.

Члан 99.

Казниће се за прекршај правно лице новчаном казном у износу од 50.000 до 500.000 динара, предузетник новчаном казном у износу од 10.000 до 100.000 динара као и одговорно лице у правном лицу новчаном казном у износу од 5.000 до 30.000 динара ако држе отворен угоститељски објекат у дужем трајању од прописаног, без посебног одобрења (члан 90 став 2).

Члан 100.

Казниће се новчаном казном у износу од 50.000 динара правно лице, новчаном казном у износу од 10.000 динара предузетник, а новчаном казном у износу од 5.000 динара одговорно лице у правном лицу и физичко лице ако:

1. поступа супротно забрани из члана 9 став 1;

2. поступа супротно забрани из члана 23 став 1 тачка 3;

3. поступа супротно одредбама члана 36;

4. поступа супротно одредбама члана 70 став 3;

5. поступа супротно одредбама члана 88;

6. поступа супротно одредбама члана 89;

7. поступа супротно одредбама члана 91.

За прекршаје из става 1. овог члана, комунални инспектор, односно комунални полицајац издаје прекршајни налог у складу са законом.